Rodinia calphurnia

Rodinia calphurnia er en dagsommerfugl som tilhører familien Riodinidae.

 Utseende 
En middelsstor (vingespenn ca. 40 millimeter), kraftig sommerfugl. Arten er lett å kjenne, men kan ligne på enkelte smygere (Hesperiidae), kjennes imidlertid lett fra disse på at antennene ikke er krokete i spissen. Bakvingen er trukket ut til en lang, rett stjert. Oversiden er for det meste brun, med et hvitt tverrbånd som ikke når hverken for- eller bakkanten. Stjerten er hovedsakelig blågrønn, og det går en rett, rød stripe fra roten av bakvingen til roten av stjerten.
Undersiden er mønstret som oversiden, men blekere på farge.

 Utbredelse 
Arten er kjent fra Panama, Colombia, Fransk Guyana og det nordlige Brasil, muligens også fra Costa Rica.

 Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien egentlige dagsommerfugler, Papilionoidea
 Familien Riodinidae – ca. 1500 arter, noen ganger regnet til Lycaenidae
 Underfamilien Riodininae 
 stammen Nymphidiini 
 Rodinia calphurnia (Saunders, 1850)

 Kilder 
 Brower, A.V.Z. (2011) Rodinia på Tree of life 
 Markku Savela's Lepidoptera and some other life forms: Sjekkliste over artene. Hentet 6.2. 2012

 Eksterne lenker 

 Butterflies of America – Rodinia calphurnia  

Kategori:Riodinidae
Kategori:Neotropis
Kategori:Panamas insekter
Kategori:Colombias insekter
Kategori:Fransk Guyanas insekter
Kategori:Brasils insekter
Kategori:Sommerfugler formelt beskrevet i 1850